《过郴阳巡道旧署留宿抚衙前双古松怅然有感》
明代·邓云霄

双松百尺并嶙峋，劲骨曾将傲吏亲。十载星霜存旧物，几番衙署换新人。

延年羡汝龙髯古，失意怜予鹤发新。珍重岁寒心不浅，路旁桃李易成尘。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。